ᱯᱳᱨᱵᱚᱱᱫᱚᱨ ᱦᱚᱱᱚᱛ

ᱯᱳᱨᱵᱚᱱᱫᱚᱨ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱨᱮ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱓᱓ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒,᱓᱑᱖ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱕,᱘᱕,᱔᱔᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱔᱘.᱗᱗% ᱦᱚᱲ ᱫᱚ ᱥᱚᱦᱚᱨᱤ ᱠᱚ ᱛᱟᱦᱮᱸ ᱠᱟᱱᱟ ᱾Census India Map  ᱱᱚᱶᱟ ᱦᱚᱱᱚᱛ ᱫᱚ ᱡᱩᱱᱟᱜᱚᱲ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱫᱚ ᱠᱟᱴᱷᱤᱭᱟᱣᱟᱲ ᱯᱨᱟᱭᱤᱱᱰᱤᱯ ᱨᱮ ᱢᱮᱱᱟᱜᱼᱟ ᱾ ᱯᱳᱨᱵᱚᱱᱫᱚᱨ ᱥᱚᱦᱚᱨ ᱫᱚ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱠᱚᱧᱮ ᱨᱮ ᱡᱟᱢᱱᱚᱜᱚᱨ ᱦᱚᱱᱚᱛ ᱟᱨ ᱫᱮᱵᱽᱵᱷᱩᱢᱤ ᱫᱣᱟᱨᱠᱟ, ᱥᱟᱢᱟᱝ ᱨᱮ ᱡᱩᱱᱟᱜᱳᱰ ᱦᱚᱱᱚᱛ ᱟᱨ ᱨᱟᱡᱽᱠᱚᱴ ᱦᱚᱱᱚᱛ ᱟᱨ ᱯᱟᱪᱮ ᱟᱨ ᱮᱛᱚᱢ ᱨᱮ ᱟᱨᱚᱵᱽ ᱫᱚᱨᱭᱟ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾

᱒᱐᱑᱑ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱶᱟ ᱫᱚ ᱰᱟᱝ ᱛᱟᱭᱚᱢ ᱜᱩᱡᱽᱨᱟᱴ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱠᱚᱢ ᱦᱚᱲ ᱮᱞ ᱟᱱᱟᱜ ᱦᱚᱱᱚᱛ (᱓᱓ ᱠᱷᱚᱱ) ᱠᱟᱱᱟ ᱾

ᱱᱟᱜᱟᱢ
ᱯᱳᱨᱵᱚᱱᱫᱚᱨ ᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱡᱟᱱᱟᱢ ᱴᱷᱟᱶ ᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱫᱚ ᱢᱟᱦᱟᱵᱷᱟᱨᱚᱛ ᱨᱮ ᱠᱨᱤᱥᱱᱚᱣᱟᱜ ᱜᱤᱫᱽᱨᱟᱹ ᱚᱠᱛᱚ ᱨᱮ ᱥᱩᱫᱟᱢᱟ ᱟᱜ ᱡᱟᱱᱟᱢ ᱴᱷᱟᱶ ᱞᱮᱠᱟᱛᱮ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱥᱨᱤᱢᱚᱫᱽ ᱵᱷᱚᱜᱚᱵᱚᱛ ᱟᱜ ᱥᱠᱟᱸᱫᱽ ᱯᱩᱨᱟᱱ ᱨᱮᱱᱟᱜ ᱥᱩᱫᱟᱢᱟ ᱪᱟᱨᱠᱷᱟ ᱨᱮ ᱯᱚᱣᱨᱚᱬᱤᱠ ᱥᱟᱹᱠᱷᱭᱟᱹᱛ ᱞᱮᱠᱟᱛᱮ, ᱱᱮᱛᱟᱨᱟᱜ ᱯᱳᱨᱵᱚᱱᱫᱚᱨ ᱥᱚᱦᱚᱨ ᱫᱚ ᱫᱮᱵᱤ ᱯᱳᱨᱚᱵᱽ ᱟᱜ ᱧᱩᱛᱩᱢ ᱛᱮ ᱠᱚ ᱧᱩᱛᱩᱢ ᱟᱠᱟᱫᱟ, ᱟᱨ ᱱᱚᱣᱟ ᱫᱚ ᱟᱥᱢᱟᱵᱚᱛᱤ ᱜᱟᱰᱟ ᱨᱮᱱᱟᱜ ᱫᱷᱟᱨᱮ ᱨᱮ ᱛᱟᱦᱮᱸ ᱠᱟᱱᱟ ᱾

ᱪᱟᱪᱞᱟᱣ
ᱯᱳᱨᱵᱚᱱᱫᱚᱨ ᱦᱚᱱᱚᱛ ᱨᱮ ᱯᱮᱭᱟ ᱛᱟᱞᱩᱠᱟ ᱢᱮᱱᱟᱜᱼᱟ: ᱯᱳᱨᱵᱚᱱᱫᱚᱨ-ᱪᱷᱟᱭᱟ, ᱨᱟᱱᱟᱵᱷᱟᱵᱽ, ᱟᱨ ᱠᱩᱴᱤᱭᱟᱱᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱳᱨᱵᱚᱱᱫᱚᱨ ᱦᱚᱱᱚᱛ ᱨᱮ ᱕᱘᱕,᱔᱔᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱥᱳᱞᱳᱢᱚᱱ ᱫᱤᱯ ᱟᱨᱵᱟᱝ ᱭᱩᱱᱟᱭᱴᱮᱰ ᱱᱮᱥᱚᱱ ᱨᱮᱱᱟᱜ ᱯᱚᱱᱚᱛ ᱣᱤᱭᱳᱢᱤᱱᱜᱽ ᱥᱟᱶ ᱥᱚᱢᱟᱱ ᱜᱮᱭᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮ ᱕᱒᱙ ᱟᱱᱟᱜ ᱨᱮᱝᱠᱤᱝ ᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱠᱷᱚᱱ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱕᱕ ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱥᱮᱨᱢᱟ ᱨᱮ ᱱᱚᱸᱰᱮᱱᱟᱜ ᱦᱚᱲ ᱮᱞ ᱨᱮ ᱙.᱑᱗% ᱦᱤᱥ ᱛᱟᱦᱮᱸ ᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱔᱗ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱟᱨ ᱚᱞᱚᱜ ᱯᱟᱲᱦᱟᱣ ᱫᱚ ᱗᱖.᱖᱓% ᱢᱮᱱᱟᱜ ᱠᱚᱣᱟ ᱾ ᱡᱟᱹᱥᱛᱤ ᱦᱚᱲ ᱮᱞ ᱨᱮ ᱦᱟᱹᱴᱤᱧ ᱟᱠᱟᱱ ᱵᱟᱝ ᱟᱹᱫᱤᱵᱟᱹᱥᱤ ᱟᱨ ᱦᱟᱹᱴᱤᱧ ᱟᱠᱟᱱ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱫᱚ ᱘.᱘᱕% ᱟᱨ ᱒.᱒᱓% ᱠᱟᱱᱟ ᱾

ᱦᱚᱲ ᱮᱞ ᱨᱮ ᱦᱤᱱᱫᱩ ᱫᱚ ᱙᱓.᱙᱐% ᱢᱮᱱᱟᱜ ᱠᱚᱣᱟ ᱟᱨ ᱢᱩᱥᱞᱤᱢ ᱫᱚ ᱕.᱗᱓% ᱢᱮᱱᱟᱜ ᱠᱚᱣᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱖.᱗᱖% ᱦᱚᱲ ᱫᱚ ᱜᱩᱡᱽᱨᱟᱴᱤ ᱯᱟᱹᱨᱥᱤ ᱠᱚ ᱨᱚᱲᱟ ᱟᱨ ᱑.᱒᱑% ᱦᱚᱲ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱦᱤᱱᱫᱤ ᱨᱚᱲᱮᱫ ᱛᱟᱦᱮᱸᱫ ᱾

ᱥᱟᱜᱟᱲᱚᱢ
ᱩᱰᱟᱹᱱ ᱰᱟᱹᱦᱤ: ᱯᱳᱨᱵᱚᱱᱫᱚᱨ ᱩᱰᱟᱹᱱ ᱰᱟᱹᱦᱤ ᱫᱚ ᱢᱩᱢᱵᱟᱭ ᱟᱨ ᱚᱦᱢᱚᱫᱟᱵᱟᱫᱽ ᱥᱚᱦᱚᱨ ᱨᱮ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱱ ᱰᱟᱹᱦᱤ ᱛᱮ ᱥᱮᱵᱟ ᱮᱢᱚᱜᱼᱟ ᱾
ᱨᱮᱞᱣᱮ: ᱯᱳᱨᱵᱚᱱᱫᱚᱨ ᱨᱮᱞᱣᱮ ᱥᱴᱮᱥᱚᱱ ᱯᱳᱨᱵᱚᱱᱫᱚᱨ ᱫᱚ ᱯᱩᱨᱟ ᱫᱤᱥᱚᱢ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱥᱚᱲᱚᱠ ᱟᱨ ᱨᱟᱡᱽᱰᱟᱦᱟᱨ:

 ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘᱘ ᱫᱚ ᱯᱳᱨᱵᱚᱱᱫᱚᱨ ᱠᱷᱚᱱ ᱨᱟᱡᱽᱠᱚᱴ ᱥᱮᱫ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website
Collectorate website 



ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱦᱚᱱᱚᱛ ᱠᱚ